Norske MDG har uttalt at de oppfatter skillet mellom «grønt og grått» som viktigere enn det mellom «rødt og blått», og internasjonalt samarbeider grønne partier med både venstre-, sentrums- og høyreorienterte partier. For eksempel sitter Miljöpartiet de gröna i Sverige i en koalisjon med Socialdemokraterna, mens østerrikske Die Grünen deltar i en koalisjon med det kristeligdemokratiske Österreichische Volkspartei. I Tyskland har natur- og miljøvernbevegelsen tradisjonelt vært påvirket av høyreekstremt og nasjonalsosialistisk tankegods, og har blant annet funnet innpass i nynazistiske kretser, men fra starten av har også partiet hatt røtter i denne politiske tendensen.